सलमानले रिलिजको मुखमा रहेको आफ्नो फिल्म ‘सुल्तान’ का लागि दिइएको एउटा अन्तरवार्तामा ‘सुल्तान’ को सुटिङ अनुभव सुनाउँदै उनले भनेका थिए, ‘हरेक पटक सुटिङ सकेर रिङबाट बाहिर आउँदा मेरो हबिगत बलात्कृत महिलाको जस्तो हुन्थ्यो ।’ उनले सुटिङ सकेर निस्कँदा सीधा भएर हिँड्न नसक्ने हबिगतलाई बलात्कृत महिलासँग लगेर जोडेका थिए । खासमा उनले धेरै शक्ति र मिहिनेत लगाएर काम गरेको अथ्र्याउन त्यो हदसम्मको उदाहरण दिएका थिए । तर निसाना सही भएन । उनको अभिव्यक्तिलाई लिएर सामाजिक सञ्जालमा अचाक्ली आलोचना हुन थाल्यो ।
